“भावना अपनी सफलता का श्रेय परिवार को देती हैं। उन्होंने कहा कि कठिन परिस्थितियों में भी मनोबल बनाए रखने में परिवार ने सहायता की। अपनी इच्छाशक्ति भी साथ रही। इस कारण सफलता मिली।“ श्री मनोज जैन और श्रीमती मनीषा नाहर जैन की बेटी भावना जैन रोलर स्केटिंग हॉकी में नेशनल लेवल की गोल्ड मेडल विजेता रह चुकी हैं। वह हमेशा से शिक्षा और खेल-कूद में बेहतरीन संतुलन की मिसाल रही हैं। सौंदर्य प्रतियोगिता में उनकी खूबसूरती ओर सक्रिय मौजूदगी की काफी तारीफ हुई थी। श्रीमती जैन ने जब इक्वाडोर के लोगों को अपनी बेटी का हौसला बढ़ाते और उनके लिए चियरअप करते देखा तो उन्होंने कहा था, “मेरी बेटी मेरा गौरव है और मुझे खुशी है कि यह अब भारत का भी गौरव बन गई है।“ भावना ने अपना यह सफर इस वर्ष की शुरुआत में “मिस बिहार” का कॉन्टेस्ट जीतकर शुरू किया था। इस सफर में उनकी पहले सलाहकार श्रीमती एलिशिया राउत और श्रीमती रीता गंगवानी रही। इस कॉन्टेस्ट के लिए उनके अंतरराष्ट्रीय सलाहकार मेल्विन नोरोन्हा रहे।